Muzej novejše zgodovine Celje in Osnovna šola Lava

vas **v sredo, 25. januarja 2023, ob 18. uri**

vabita v kavarno MnZC na Prešernovi ulici 17

na predstavitev 7. rastoče knjige OŠ Lava

**Učenje in znanje**

**Zlati naložbi zame in za skupnost**



Rastoča knjiga Osnovne šole Lava raste skupaj z gibanjem Rastoča knjiga na nacionalni ravni.

Sedma po vrsti, z naslovom **Učenje in znanje – zlati naložbi zame in za skupnost**, je namenjena učenju, znanju, izobraževanju, branju, raziskovanju in razmišljanju. Zastavljena je kot pomnik in opomnik duhu časa zadnjih let, ko se v družbi čuti pomanjkanje pozitivnega odnosa do znanja, znanosti, branja, kulture …

Vsakdo bo v knjigi našel nekaj za svojo dušo.

Nekaj razmišljanj bodo na predstavitvi knjige z nami delili **dr. Dan Podjed**, antropolog, raziskovalec in izredni profesor, ki se posveča razmerju med ljudmi in tehnologijami ter razvoju trajnostnih izdelkov in storitev po meri ljudi, **dr. Kristijan Musek Lešnik**, psiholog in kritično oko slovenskega šolskega sistema, s strastjo za pozitivno psihologijo in njen potencial za izboljšanje življenja posameznika in skupnosti ter **Katja Esih**, direktorica Regijskega študijskega središča Celje, aktivna na področju mladinskega raziskovalnega dela in članica Lions kluba Mozaik Celje.

Po razmišljanjih jih bo vodila ravnateljica OŠ Lava, **mag. Marijana Kolenko**.

Vstop prost.

Prijazno vabljeni!

**V E Č E R I V M U Z E J S K I K A V A R N I**